armvectores/hy_wikipedia_2023 huggingface dataset:
Սալեռնո

Անվան այլ կիրառումների համար տե՛ս՝ Սալեռնո (այլ կիրառումներ)Սալեռնո (իտալերեն՝ Salerno), քաղաք Իտալիայում, (համանուն գավառի) մայրաքաղաքը։ Գտնվում է Հարավային Իտալիայի Կամպանիա մարզում, Սալեռնոյի ծոցի ափին, Նեապոլից հարավ-արևելք։


== Պատմություն ==
Հին հռոմեական 'Սալեռնում' բնակավայրը հիմնվել է մ. թ. ա. 197-ին, նախկին մեկ այլ բնակավայրի (հավանական է՝ էտրուսկյան) տեղում։ 646 թվականից Սալեռնո քաղաքը մտավ Լոմբարդյան դքսության կազմի մեջ, և 839 թվականին դարձավ անկախ իշխանության մայրաքաղաք, մինչև նորման արկածախնդիր իշխան Ռոբերտ Գվիսկարի կողմից նվաճվելը (1077) և այդ նոր տիրակալի նորաստեղծ իշխանության մայրաքաղաքը դառնալը։ 1194 թվականին Սալեռնոն ավարի է ենթարկվել Շվաբիայի Հոհենշտաուֆենների արշավանքի հետևանքով և նորից մասամբ վերականգնվել է սիցիլիական ապստամբությունների հերոս Ջովաննի դա Պրոչիդայի ղեկավարության ներքո (1282)։ Նա ոչ միայն լայնացրեց և աշխուժացրեց Սալեռնոյի նավահանգիստը, այլ նաև մեծապես նպաստեց քաղաքի և շրջակայքի տնտեսական վերելքին։ Այնուհետև, 1419 թվականից սկսյալ, Սալեռնոն անցավ տարբեր իշխանական տոհմերի տիրապետության տակ (Կոլոննաների, Օրսինիների և Սանսևերինոների), մինչև Նեապոլի թագավորությանը ենթարկվելը։
Սալեռնոն հատկապես հռչակավոր է իր բժշկական ուսումնարանի շնորհիվ, որը հնագույնն է Եվրոպայում և որը ծաղկում ապրեց 11-րդ և 12-րդ դարերում, բազմաթիվ ուսանողներ հրապուրեց ոչ միայն Իտալիայից, այլ նաև՝ Եվրոպայի այլ վայրերից, Մերձավոր Արևելքից և Հյուսիսային Աֆրիկայից։
Երկրորդ համաշխարհային պատերազմի ընթացքում Սալեռնոյի ծովափը ծանր ճակատամարտերի թատերաբեմ դարձավ (սեպտեմբեր 8-18, 1943 թ.)՝ գերմանական ռազմուժերի և դաշնակիցների ափհանման դեսանտի միջև։ Պատերազմական գործողությունների հետևանքով քաղաքը հսկայական կորուստներ և վնասվածքներ կրեց, մինչև բրիտանական 8-րդ Բանակի ժամանումը Կալաբրիա, և գերմանական զորքերի նահանջը։


== Ճարտարապետություն ==
Լոմբարդյան ժամանակաշրջանից պահպանվել են Արեկիի դղյակի փլատակները, դղյակի դարպասը, իշխանական այդ ապարանքի մնացուկները, բայց քաղաքի ամենահայտնի հուշարձանն է Սուրբ Մատթեոսի մայր տաճարը, որը հիմնվել է 845 թվականին և վերականգնվել՝ 1076 - 1085 շրջանում, Ռոբերտ Գվիսկարի կողմից։ Տեղիս ավանդության համաձայն, Սուրբ Մատթեոսի աճյունը բերվել է հենց այդտեղ՝ 10-րդ դարում, և մինչև հիմա պահվում է այդ տաճարի դամբարանում։ Մայր տաճարում նույնպես գտնվում է Հռոմի պապ Գրիգոր VII-ի աճյունը։


== Բնակչություն ==
2009 թ. դրությամբ, Սալեռնոյի բնակչությունը կազմում էր 146,045 մարդ։


== Ծանոթագրություններ ==
Ճանճաթ

Ճանճաթ (վրաց.՝ ჭანჭათი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 130 մետր բարձրության վրա։ Շրջկենտրոն Լանչխութից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 499 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ադրբեջանի պետական պահպանության հատուկ ծառայություն

Ադրբեջանի պետական պահպանության հատուկ ծառայություն (ԱՊՊՀԾ) (ադրբ.՝ Azərbaycan Respublikasının Xüsusi Dövlət Mühafizə Xidməti), պետական ռազմական կազմակերպություն, որն ուղղակիորեն ենթարկվում է Ադրբեջանի նախագահին։
Ծառայությունը ապահովում է երկրի նախագահի և պետական մարմինների, ինչպես նաև Ադրբեջան այցելող օտարերկրյա կառավարությունների ու պետության ղեկավարների, նախագահի նստավայրի, Ազգային ժողովի, Սահմանադրական դատարանի, Արտաքին գործերի նախարարության, Կենտրոնական ընտրական հանձնաժողովի շենքերի անվտանգությունը։ Կազմակերպությունը կազմակերպում և ապահովում է պետական մարմինների միջև հաղորդակցությունը և դրա անվտանգությունը։
Պետական հատուկ ծառայությունը կառավարվում է Ադրբեջանի Սահմանադրությամբ, Ադրբեջանի օրենսգրքով։


== Պատմություն ==
Ադրբեջանի պետական պահպանության հատուկ ծառայության պատմությունը սկսվում է 1931 թվականից, Ներքին գործերի ժողովրդական կոմիտեի 5-րդ հատուկ ստորաբաժանման ստեղծումով։ 1938 թվականին ստորաբաժանման 2-րդ բաժինը Բաքու քաղաքում ունեցել է Գործադիր մարմնի դեպարտամենտ։ 1991 թվականի դեկտեմբերի 5-ին Ադրբեջանի նախագահ Այազ Մութալիբովի № 485 հրամանով հրամանով ծառայությունը վերանվանվեց Ներքին գործերի նախարարությանն առընթեր գերագույն պետական և վարչական մարմինների պաշտպանության վարչություն։ Դեկտեմբերին կրկին Մութալիբովի հրամանով ստեղծվում է Ադրբեջանի Ազգային գվարդիան, որը մտնում է Պետական պահպանության հատուկ ծառայության կազմի մեջ։ 1992 թվականի փետրվարի 25-ից ստեղծվեց Նախագահի անվտանգության ծառայությունը և գերագույն պետական կառավարման և վարչական մարմինների անվտանգության ծառայությունը։ 2002 թվականի մայիսի 2-ին կառույցը վերանվանվեց Ադրբեջանի պետական պահպանության հատուկ ծառայություն։


== Կապի և տեղեկատվական անվտանգության պետական հատուկ գործակալություն ==
Գործակալությունը ստեղծվել է 2012 թվականի սեպտեմբերի 26-ին երկրի նախագահի № 708 հրամանով։ Գործակալության խնդիրն է` պետական հաղորդակցությունների, նախագահական հաղորդակցությունների, մասնագիտացված տեղեկատվական և հեռահաղորդակցման համակարգերի, միջգերատեսչական էլեկտրոնային փաստաթղթերի կառավարման համակարգի, կառավարական մարմինների ինտերնետային ցանցերի, դրանց ինտերնետային տեղեկատվական ռեսուրսների տեղեկատվական և ռեսուրսային կենտրոնում տեղակայումը, տեղեկատվական համակարգերի անվտանգության պարամետրերի մոնիտորինգը և անվտանգության ապահովումը։
Գործակալությունը ինֆորմացիոն անվտանգության ոլորտում մասնակցում է պետական քաղաքական ծրագրերի մշակման և դրանց կյանքի կոչման գործընթացին։


== Ազգային գվարդիա ==
Ազգային գվարդիան ստեղծվել է 1991 թվականի դեկտեմբերի 25-ին և հանդիսանում է Ադրբեջանի կառավարության զինուժը։ Այն սկսեց ակտիվ գործել 1996 թվականի դեկտեմբերից։


== Անձնակազմ ==
Ադրբեջանի Ազգային գվարդիա
Կապի և տեղեկատվական անվտանգության պետական հատուկ գործակալություն


== Ուսումնական կենտրոն ==
2007 թվականի նոյեմբերի 30-ին ստեղծվեց նորագույն սարքավորումներով հագեցած ուսումնական կենտրոն։


== Արտաքին հղումներ ==
Официальный сайт

«Особая государственная служба охраны» Азербайджана заступила охранять трубу «Баку-Джейхан» Archived 2016-03-04 at the Wayback Machine.


== Տես նաև ==
Ադրբեջանի զինված ուժեր
Ադրբեջանի Ազգային գվարդիա


== Ծանոթագրություններ ==
Աուլա Մագնա (Ստոկհոլմի համալսարան)

Աուլա Մագնա, Ստոկհոլմի համալսարանի ամենամեծ լսարանն է։ Կառուցումն ավարտվել է 1998 թվականին։ Բացի դասախոսությունների մեծ դահլիճից, այստեղ կան հանդիպումների և սեմինարների համար նախատեսված ավելի փոքր լսարաններ։ Դասախոսությունների սրահից դուրս կա ընթերցանության համար նախատեսված սրահ։ Լսարանն օգտագործվում է այնպիսի գիտական հավաքների համար, ինչպիսիք են գիտաժողովները և սիմպոզիումները, ինչպես նաև արտաքին գործառույթները, ինչպիսիք են ընդհանուր ժողովները։ Այստեղ տեղի են ունեցել նաև նոբելյան դասախոսություններ։


== Ճարտարապետ ==

Աուլա Մագնան նախագծել է ճարտարապետ Ռալֆ Էրսկինը, որը նախագծել է նաև հարևանությամբ գտնվող Allhuset-ը, Ստոկհոլմի համալսարանի գրադարանը, Ակտիվերումը (Frescatihallen) և Համալսարանի Իրավաբանական պալատը։ Աուլա Մագնանն ճարտարապետի վերջին նախագիծն էր համալսարանի համար 2005 թվականին նրա մահից առաջ։ Այս վայրում լսարան ստեղծելու գաղափարը սկիզբ է առել այն ժամանակից, երբ 1960-ականների սկզբին նախատեսվում էր դպրոցի կառուցումը։


== Նախագիծ ==

Շենքը կառուցված է գետնի վրա։ Հյուսիսային կողմից և գլխավոր մուտքից այն թողնում է ցածր, համեստ տպավորություն, որտեղ գերակշռում են մեծ ապակե մակերեսները։ Հարավային կողմում շենքը երևում է իր ամբողջ բարձրությամբ։ Էրսկինը ճակատամասը բաժանել է հետաքրքիր կոմպոզիցիայով ու ծավալներով տարբեր չափերի մեծ հատվածների։ Հյուսիսային ճակատը պատված է աղյուսով` կարմիր աղյուսի տարբեր ստվերներով։ Հեռվից երևացող տանիքի վրա երևում է արևի արտացոլանքը, որը բնորոշ է Էրսկինի ոճին, որը ցերեկային լույսը փոխանցում է լսարանի լուսարձակների միջոցով։ Ապակե ճակատամասի միջոցովում ներսից կարելի է տեսնել լայնարձակ համայնապատկեր, որը դիտողի և բնության միջև սերտ կապ է ստեղծում։ Ներսում կան ձևավորված աղյուսի պատեր։ Ներքևի նախասրահի ժայռային պատերը բնական զգացողություն են հաղորդում։ Շենքում առկա են նաև շիկահեր անտառներից ստեղծված պարզ երեսպատումը, ինչը ջերմ հակադրություն է առաջացնում ապակե քարի հետ։

Լսարանի դիզայնը ստեղծելիս ճարտարապետը ոգեշնչվել է հին ամֆիթատրոնի կիսաշրջանաձև հատակագծով։ Սա նպատակ ունի թույլ տալ որ 1194 հոգանոց լսարանը լսողն ընկալի առանց էլեկտրոնային ուժգնացման։ Այդ նպատակով Էրսկինն աշխատել է ակուստիկ խորհրդատու Նիլս-Էկե Նիլսոնի հետ։ Փայտի առաստաղը դեպի բեմ գնացող կտրուկ թեքություն ունի և ձայնի տարածումը առավելագույնի հասցնելու և արձագանքից խուսափելու հնարավորություն։ Այս լուծումները նախատեսված էին նաև գեղագիտական էֆեկտ ապահովելու համար։


== Ծանոթագրություններ ==


== Աղբյուրներ ==
Hultin, Olof ; Österling, Ola; Perlmutter, Michael (2002) [1998]. Guide to Stockholm's architecture (2nd edition). Stockholm: Architecture Publishers . Libris 8465772 . 91 86050-58-3
Erskine, Ralph; (1998) "Aula Magna, Stockholm" , Architecture, No. 1 Stockholm
Egelius, Mats, (1998) "Aula Magna closes the circle", Architecture, No. 1, Stockholm
Աֆրինի գավառ

Աֆրինի գավառ (արաբ․՝ منطقة عفرين‎ ‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Հալեպի մարզի 10 գավառներից մեկը։
Վարչական կենտրոնն է Աֆրին քաղաքը։ 2004 թվականի մարդահամարի տվյալներով գավառը ունի 172 095 բնակչություն։
Աֆրինի գավառը բաղկացած է 7 շրջաններից՝

Աֆրինի (արաբ․՝ ناحية عفرين‎ ‎‎), կենտրոն՝ Աֆրին, բնակչություն՝ 66 188
Բուլբուլի (արաբ․՝ ناحية بلبل‎‎), կենտրոն՝ Բուլբուլ, բնակչություն՝ 12,573
Ջինդեյրեսի (արաբ․՝ ناحية جنديرس‎‎), կենտրոն՝ Ջինդեյրես, բնակչություն՝ 32,947
Ռաջուի (արաբ․՝ ناحية راجو‎‎), կենտրոն՝ Ռաջու, բնակչություն՝ 21,955
Շառռանի (արաբ․՝ ناحية شرّان‎‎), կենտրոն՝ Շառռան, բնակչություն՝ 13,632
Շեյխ ալ-Հադիդի (արաբ․՝ ناحية شيخ الحديد‎‎), կենտրոն՝ Շեյխ ալ-Հադիդ, բնակչություն՝ 13,871
Մաաբատլիի (արաբ․՝ ناحية معبطلي‎‎), կենտրոն՝ Մաաբատլի, բնակչություն՝ 11,741


== Ծանոթագրություններ ==
Սոկոլեց (այլ կիրառումներ)

Սոկոլեց, կարող է վերաբերել՝

Սոկոլեց - գյուղ, Ուկրաինայի Խմելնիցկիի մարզի Դունաևցիի շրջանում
Սոկոլեց - գյուղ, Ուկրաինայի Վիննիցայի մարզի Կազատինի շրջանում
Սոկոլեց - գյուղ, Ուկրաինայի Վիննիցայի մարզի Նեմիրովի շրջանում
Գարուն (ամսագիր, Սիդնեյ)

Անվան այլ կիրառումների համար տե՛ս՝ Գարուն (այլ կիրառումներ)Գարուն, ամսաթերթ։ Լույս է տեսնում 1995 թվականից, Սիդնեյում։ Հրատարակում է խմբագրական կազմը։ Հովանավորն է Համաշխարհային մշակութային միության «Նաիրի» մասնաճյուղը։ Տպագրվում է արևելահայերենով։
Ծրար (ֆիլմ)

Ծրար (անգլ.՝ Envelope ),սցենարի հեղինակ և ռեժիսոր Ալեքսեյ Նուժնիի ռուս-ամերիկյան կարճամետրաժ գեղարվեստական ֆիլմը։ Պրեմիերան կայացել է Մոսկվայում, 2012 թ. մայիսի 29-ին:Ֆիլմի հիմքում իրական դեպքեր են։ Գլխավոր դերում հանդես է եկել ամերիկացի դերասան Քեվին Սփեյսին։


== Սյուժե ==
ՍՍՀՄ, 1985թ։ Սևաստոպլում ապրող Եվգենի Պետրովը վեց տարեկանից սկսած ունի տարօրինակ հոբբի՝ գրում է նամակներ, դնում է ծրարի մեջ և ուղարկում է հորինված հասցեով հորինված մարդկանց։ Հասցեում հորինված է ամեն ինչ, բացի երկրից։ Եվ այսպես մանկությունից սկսած նա նամակներ է ուղարկում տարբեր երկրներ նրա համար, որպեսզի ծրարը վերադառնա յուրատեսակ դրոշմանիշներով, «Հասցեատերը ճիշտ չէ» մակագրությամբ։ Եվգենին կնոջ հետ միասին, հավաքում է բոլոր ծրարները, ամրացնելով քարտեզի վրա։ 
Մնացել է միայն մեկ երկիր՝ Նոր Զելանդիան, և դա նշանակում է, որ այն կլինի վերջին ծրարը։ Եվգենին նամակում հայտնում է իր ցավակցությունները մահացած հորեղբոր համար, նշելով մի քանի անուն։ Ստացվում է այնպես, որ հասցեն իրականում ճիշտ է դուրս գալիս, ու համընկել են ոչ միայն անունները, այլև հասցեատիրոջ կյանքում վերջին իրադարձությունները։ Պատասխան նամակում հասցեատերը հայտնում է իր շնորհակալությունը կյանքի ծանր օրերին հիշելու համար, և, որ  այն երեք օրերը, երբ Եվգենին հյուրընկալել է իրենց, երբեք չեն մոռանա, կցելով նամակին Եվգենիի հետ  համատեղ լուսանկարը։ Եվգենին չի հավատում պատահածին, համարելով այն թյուրիմացություն, քանզի նամակում նշված ժամանակահատվածում նա հիվանդանոցում է եղել, որովհետև ծանր հիվանդացել էր Սև ծովում լողալուց հետո։ Նա այդ մասին հայտնում է իր պատասխան նամակում։ Շուտով գալիս են ՊԱԿ-ից, ու  ավագ լեյտենանտը հայտնում է, որ Եվգենին կասկածվում է որպես լրտես, ու ստիպված է մեկնել Մոսկվա հարցաքննության։ Եվգենիի հեռանալուց հետո կինը ստանում է նոր նամակ, որտեղից պարզ է դառնում ֆիլմի ավարտը։ Պարզվում է, որ Եվգենին ուղղակի չի հիշում, որ իրականում Նոր Զելանդիայի լճերից մեկում լողալիս է մրսել ու հիվանդացել։
Ֆիլմի վերջին տիտրերում ասվում է, որ Եվգենին մահացել է ավիավթարից։
Մաչուլի

Մաչուլի (ռուս.՝ Мачулы), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 613 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Բախարև

Ալեքսանդր Արսենտևիչ Բախարև (ռուս.՝ Александр Арсентьевич Бахарев, հուլիսի 20, 1911(1911-07-20), Պուշկինո, Դոբրինսկի շրջան, Լիպեցկի մարզ - սեպտեմբերի 13, 1974(1974-09-13), Դոնի Ռոստով, ՌԽՖՍՀ, ԽՍՀՄ), խորհրդային ռուս գրող, լրագրող։ «Մարդը թաքցնում է աչքերը» վեպի հեղինակ։ ԽՍՀՄ Գրողների միության Ռոստովի մասնաճյուղի նախագահ (1961-1974)։


== Կենսագրություն ==
Ալեքսանդր Բախարևը ծնվել է Տամբովի նահանգի Ուսմանսկի գավառի Պուշկինո գյուղում (այժմ՝ Լիպեցկի մարզի Դոբրինսկի շրջան)՝ գյուղացու ընտանիքում։ Դպրոցն ավարտելուց հետո եղել է գյուղի խրճիթավար, ապա աշխատել Կոմսոմոլում, եղել Կոմերիտմիության շրջանային հանձնաժողովի աշխատակից, կոմերիտմիության շրջանային հանձնաժողովի քարտուղար։ 1931 թվականից զբաղվել է լրագրողական աշխատանքով։ Տեղափոխվել է Տամբովի մարզ, խմբագրել մարզային երիտասարդական թերթը։ 1939 թվականին միացել է ԽՄԿԿ (բ) շարքերին, ապա ավարտել Կուսակցական բարձրագույն դպրոցը։ 1942 թվականին Բախարևն աշխատանքի է ընդունվել «Պրավդա» թերթում` որպես Տամբովի մարզի թղթակից, այնուհետև եղել է նույն թերթի թղթակիցը Ռոստովի մարզում։ Ակնարկագրության մեծ դպրոցից հետո Բախարևն անցնում է գեղարվեստական գրականության՝ 1952 թվականին հրատարակելով «Մեծ հոսքը» պատմվածքը, իսկ 1962 թվականին՝ «Հյուսիսային ողկույզներ»։ 1956 թվականին աշխատել է «Սովետական Ռուսաստան» թերթի թղթակից նույն Ռոստովի տարածաշրջանում, 1958 թվական ընդունվել է ԽՍՀՄ գրողների միության շարքերը, 1961 թվականին ընտրվել է ԽՍՀՄ Գրողների միության Ռոստովի տարածաշրջանային կազմակերպության խորհրդի նախագահ։
Աշխատել է խորհրդային աշխատավոր դասի մասին ստեղծագործությունների վրա։ Դրանց թվում են «Անձամբ պատասխանատու եմ» (1971) և «Անհանգիստ լավա» (1973) պատմվածքները։
Բախարևի ստեղծագործության հիմնական թեման մարդկային կյանքն է։ Այդ թեմային է նվիրված նրա ամենահեղինակավոր աշխատանքը՝ «Մարդը թաքցնում է աչքերը» վեպը, որը պատմում է խորհրդային գյուղի կյանքի մասին հետպատերազմյան 20 տարիների ընթացքում։ Վեպի առաջին գիրքը լույս է տեսել 1966 թվականին, երկրորդը՝ 1968 թվականին, երկու գրքով վեպը հրատարակվել է 1971 թվականին՝ բարձր գնահատականի արժանանալով հայտնի խորհրդային գրող Վիտալի Զակրուտկինի կողմից։
Կյանքի վերջին տարիներին Բախարևն աշխատել է «Փոթորիկ» վեպի վրա, որն անավարտ է մնացել։
Մահացել է 1974 թվականի սեպտեմբերի 13-ին Դոնի Ռոստովում։ Թաղված է Դոնի Ռոստովի Հյուսիսային գերեզմանատանը։


== Ծանոթագրություններ ==


== Արտաքին հղումներ ==
Биография Archived 2013-11-26 at the Wayback Machine. на сайте «Ростов-на-Дону. 1950-е»
Պրենցայմ

Պրենցայմ (ֆր.՝ Printzheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 215 մարդ, բնակչության խտությունը` 50.00 մարդ/կմ²։ Բնակավայրը զբաղեցնում է 4.3 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 31 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 140 աշխատունակ (15-64 տարեկան)  բնակիչ, որոնցից ակտիվ էին 117-ը, իսկ ոչ ակտիվները` 23։ Ակտիվության ցուցանիշը կազմում է 83,6 %։ 117 աշխատունակ մարդկանցից աշխատել է 109 անձ (60 տղամարդ և 49 կին)։ Գործազուրկ են եղել 8 անձ (2 տղամարդ և 6 կին)։ 23 անաշխատունակներից 10-ը եղել են աշակերտներ կամ ուսանողներ, 9-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բասթելիկա

Բասթելիկա (ֆր.՝ Bastelica), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Բաստելիկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A031։


== Բնակչություն ==
Համայնքի բնակչությունը 2008 թվականին կազմում էր 531 մարդ։


== Տնտեսություն ==
2007 թվականի տվյալներով 309 աշխատունակ տարիքի մարդկանցից (15-64 տարեկան) 221-ը տնտեսապես ակտիվ էին, 88-ը անգործունակ (ակտիվության ցուցանիշը 71,5 %, 1999 թվականին եղել է՝ 56,4 %)։ 221 աշխատունակ բնակիչներից 197-ը աշխատում էին (122 տղամարդ և 75 կին), անաշխատանք էին 24-ը (12 կին, 24 տղամարդ)։ 88 անգործունակ մարդկանցից 18-ը աշակերտներ կամ ուսանողներ են, 32-ը թոշակառու, 38-ը անաշխատունակ էին այլ պատճառներով։
2008 թվականին կոմունայում հաշվվել են 243 հարկատու տնտեսություններ, որտեղ ապրել է 531 մարդ։ Միջին եկամուտը մեկ մարդու հաշվով կազմել է 15 050 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Բասթելիկայի վիճակագրության ազգային ինստիտուտ (ֆր.)
«Բասթելիկա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-05
Ալագյոլլար (լեռնագագաթ)

Անվան այլ կիրառումների համար տե՛ս՝ Ալագյոլլար (այլ կիրառումներ)Ալագյոլլար, լեռնագագաթ Հայաստանի Զանգեզուրի լեռնաշղթայում,  հարավ֊արևելյան սահմանի վրա, բարձրությունը՝ 3174 մ։


== Ծանոթագրություններ ==
Ալեքսանդր Յակովլև

Յակովլև Ալեքսանդր Սերգեևիչ (մարտի 19 (ապրիլի 1), 1906, Մոսկվա, Ռուսական կայսրություն - օգոստոսի 22, 1989(1989-08-22)[…], Մոսկվա, ԽՍՀՄ), խորհրդային ավիակոնստրուկտոր։ ԽՍՀՄ ԳԱ ակադեմիկոս (1976 թ., թղթակից անդամ՝ 1943 թ.), ինժեներ, գեներալ–գնդապետ (1946 թ.), սոցիալիստական աշխատանքի կրկնակի հերոս (1940 թ., 1957 թ.)։ ԽՄԿԿ անդամ 1938 թվականից։ Յակովլեվ 1920-ական թվականներին խորհրդային ավիամոդելիզմի, պլաներիզմի և սպորտային ավիացիայի հիմնադիրներից է։ Ավարտել է Ն․ Ե․ Ժուկովսկու անվան ռազմաօդային ինժեներական ակադեմիան։


== Կենսագրություն ==
1932 թվականին նախագծել է ԱԻՐ-6 տեղական կապի սերիական և ԱԻՐ-7 արագընթաց փոստային, 1935-1936 թվականներին՝ ՌԻՏ-2 և ՌԻՏ-1 ուսումնական,
1939 թվականին՝ ԲԲ-22 ռմբակոծիչ, 1940-1943 թվականներին Հայրենական մեծ պատերազմի հիմնական կործանիչ Յակ-1, Յակ-7, Յակ-9 ինքնաթիռները։
Յակովլևը ռեակտիվ ավիացիայի առաջին ստեղծողներից է։ Նրա ղեկավարությամբ մշակվել են սերիական մարտական ինքնաթիռներ Յակովլև-15, Յակովլև 28 (առաջին խորհրդային գերձայնային մարտական ռմբակոծիչ, 1958 թ.), ուղղաձիգ թռիչքի և վայրէջքի առաջին խորհրդային ինքնաթիռը (1967 թ.), Յակվլև 14 դեսանտային պլաները, Յակովլև 24 ուղղաթիռը, Յակովլև 12 բազմանպատակ, Յակվլև 18Պ, Յակովլև 18ՊՄ, Ա, Ս․ Յակովլև Գ․ Բ․ Յակուլով Յակ-50 սպորտային (Յակովլևի կոնստրուկցիայի ինքնաթիռներով սահմանվել են համաշխարհային 45 ռեկորդներ), Ցակ-40, 6ակ-42 ռեակտիվ մարդատար ինքնաթիռները են։ Ցակովլևի ղեկավարությամբ ստեղծվել են 75 տիպի, 66 հզոր ինքնաթիռներ։ ԽՍՀՄ տասնմեկից-ինը գումարումների Գերագույն խորհրդի դեպուտատ։
Լենինյան (1972 թ.), ԽՍՀՄ պետական մրցանակներ (1941 թ., 1942 թ., 1943 թ., 1946 թ., 1947 թ., 1948 թ., 1977 թ.)։


== Պարգևներ ==
Պարգևատրվել է Լենինի 8 շքանշանով։


== Ծանոթագրություններ ==
Շանթ Սարգսյան (շախմատիստ)

Անվան այլ կիրառումների համար տե՛ս՝ Շանթ Սարգսյան (այլ կիրառումներ)Շանթ Մուրադի Սարգսյան (հունվարի 27, 2002(2002-01-27), Երևան, Հայաստան), հայ շախմատիստ, գրոսմայստեր (2019)։
2020 թվականի ապրիլի 1-ի դրությամբ ՖԻԴԵ-ի վարկանիշային ցուցակում նա ուներ 2594 միավոր (14-րդը՝ Հայաստանում և 3-րդն աշխարհում` մինչև 18 տարեկանների խմբում)։


== Հիմնական արդյունքներ ==
2018 թվականի հոկտեմբերին Շանթը 11 հնարավորից վաստակելով 9 միավոր՝ հաղթել է Պորտո Կարասում կայացած մինչև 16 տարեկանների աշխարհի երիտասարդական առաջնությունում։
Գրոսմայստերական առաջին նորմը լրացրել է 2018 թվականի հունվարին՝ Երևանում կայացած Հայաստանի առաջին խմբի 79-րդ առաջնությունում (5½ միավոր 10-ից), երկրորդ նորմը լրացրել է 2018 թվականի մարտին Բաթումում կայացած Եվրոպայի անհատական առաջնությունում (6 միավոր 11-ից), իսկ երրորդ նորմը լրացրել է 2019 թվականի փետրվարին Մոսկվայում կայացած «Աերոֆլոտ օփեն» մրցաշարում (4½ միավոր 9-ից)։
2019 թվականի հունիսին ՖԻԴԵ-ն նրան պաշտոնապես շնորհել է գրոսմայստերի կոչում։
Նշանակալի այլ արդյունքներ.

2019 թվականի օգոստոսին Շանթը 13 հնարավորից 11 միավորով հաղթել է Երևանում կայացած Հայաստանի 1-ին խմբի 80-րդ առաջնությունում։2019 թվականի դեկտեմբերին նա Խրոնինգենի փառատոնում բաժանել է 1-3-րդ տեղերը (7 9-ից, լրացուցիչ ցուցանիշներով 2-րդ տեղ՝ զիջելով հոլանդացի Լիամ Վրոլիյկին)։ՖԻԴԵ-ի վարկանիշի բարձրագույն կետին հասել է 2020 թվականի հունվարին՝ 2601։


== Վարկանիշի փոփոխություն ==


== Ծանոթագրություններ ==


== Արտաքին հղումներ ==
Շանթ Սարգսյանի անձնական քարտը ՖԻԴԵ-ի կայքում (անգլ.)
Շանթ Սարգսյանի պարտիաները (անգլ.)
Շանթ Սարգսյանի անձնական քարտը 365chess.com կայքում
Գագիկ Մելիքյան

Գագիկ Վաղինակի Մելիքյան (հունվարի 1, 1960(1960-01-01), Բերդ, Հայկական ԽՍՀ, ԽՍՀՄ), պետական և քաղաքական գործիչ, Հայաստանի Հանրապետության Ազգային ժողովի նախկին պատգամավոր։


== Կենսագրություն ==
1981 թվականին ավարտել է Երևանի ժողովրդական տնտեսության ինստիտուտի Ֆինանսահաշվային և հասարակական մասնագիտությունների ֆակուլտետը (իրավագիտություն)։ Տնտեսագետ։ Իրավագետ։
1981-1983 թվականներին ծառայել է խորհրդային բանակում։
1983-1985 թվականներին աշխատել է  որպես շինարարական մոնտաժման պլանաֆինանսային  թիվ 9 «Հայջրմուղկոյուղի» բաժնի պետ։
1986-1989 թվականներին հայգյուղտնտեսության վերահսկողական աշխատանքների մասնագետ։
1989-1991 թվականներին ՀԱՄԿ-ի Շամշադինի շրջկոմի կազմկոմիտեի հրահանգիչ։
1991-1993 թվականներին Բերդի ռելեի գործարանի գլխավոր հաշվապահ։
1993-1995 թվականներին Տավուշի կապի հանգույցի տնօրեն, իսկ 1995-1999 թվականներին՝ «Հայագրոբանկի» Տավուշի մասնաճյուղի կառավարիչ։
1999-2003 թվականներին եղել է ԱԺ պատգամավոր։ Ֆինանսավարկային, բյուջետային և տնտեսական հարցերի մշտական հանձնաժողովի անդամ։«ՀՀԿ» խմբակցության քարտուղար։

2008 թվականի հուլիսի 3-ին կրկին ընտրվել է ԱԺ պատգամավոր։ Ֆինանսավարկային, բյուջետային և տնտեսական հարցերի մշտական հանձնաժողովի անդամ։«ՀՀԿ» խմբակցության քարտուղար։

201 թվականի ապրիլի 26-ին կրկին ընտրվել է ԱԺ պատգամավոր։ Պետական-իրավական հարցերի մշտական հանձնաժողովի անդամ։ 2014 թվականի մայիսի 7-ին ընտրվել է «ՀՀԿ» խմբակցության քարտուղար։


== Ծանոթագրություններ ==


== Արտաքին հղումներ ==
կենսագրություն
Հայաստանի ֆուտբոլի գավաթ 2009

«Հայաստանի ֆուտբոլի գավաթ 2009»-ը Հայաստանի ֆուտբոլի գավաթի 18-րդ խաղարկությունն է, որն սկսվել է 2009 թվականի մարտի 17-ին և ավարտվել նույն թվականի մայիսի 9-ին։
2009 թվականի Հայաստանի գավաթի խաղարկությանը մասնակցել է 8 թիմ, որոնք պայքարի մեջ են մտել 1/4 եզրափակչից։ Նախորդ խաղարկության համեմատ թիմերի քանակը կրճատվել է 6-ով, և միայն մասնակցել են բարձրագույն խմբի թիմերը։
Այս տարի առաջին անգամ Հայաստանի Գավաթի եզրափակիչը սպասարկում էր Իտալիայից հրավիրված մրցավարական բրիգադը՝ ՖԻՖԱ-ի մրցավար Պաոլո Դոնդարինիի գլխավորությամբ։ Հենրիխ Մխիթարյանի միակ գոլի շնորհիվ՝ գավաթի հաղթող հռչակվեց Երևանի «Փյունիկը», որը իր պատմության ընթացքում 4-րդ անգամ նվաճեց Հայաստանի գավաթը։
Ըստ ՈՒԵՖԱ-ի կանոնակարգի, 2009 թվականի Հայաստանի Անկախության Գավաթին նվաճած թիմը իրավունք է ստանում մասնակցել 2009-10 ՈՒԵՖԱ Եվրոպայի Լիգային, այն սկսելով որակավորման 2-րդ փուլից։ Բայց քանի որ գավաթի հաղթող՝ Երևանի «Փյունիկը» արդեն նվաճել էր 2009-10 ՈՒԵՖԱ Չեմպիոնների Լիգային մասնակցելու իրավունք, ՈՒԵՖԱ Եվրոպայի Լիգային մասնակցելու իրավունքը անցավ «Բանանցին», որը սակայն գավաթի եզրափակիչը պարտվելու պատճառով հարկադրված եղավ այն սկսել 1-ին փուլից։


== Արդյունքներ ==


==== 1/4 եզրափակիչ ====


==== 1/2 եզրափակիչ ====


==== Եզրափակիչ ====


== Ռմբարկուներ ==


== Տես նաև ==
Հայաստանի Բարձրագույն խումբ 2009
Հայաստանի Առաջին խումբ 2009
Հակոբ Տոնոյանի անվան Սուպերգավաթ 2009


== Արտաքին հղումներ ==
2009 թվականի Անկախության Գավաթի բաժինը ՀՖՖ-ի պաշտոնական  կայքէջում (հայ.), (անգլ.), (ռուս.)


== Գրականություն ==
Սոլի

Սոլի (վրաց.՝ სოლი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 92 մարդ։


== Ծանոթագրություններ ==
Վիտյազ (առագաստանավ, 1862)

Անվան այլ կիրառումների համար տե՛ս՝ Վիտյազ (այլ կիրառումներ)
«Վիտյազ» (ռուս.՝ Витязь), Բալթիական նավատորմի առագաստապտուտակային ռազմանավ, որով 1871 թվականին Նիկոլայ Միկլուխո-Մակլայը հասել է Նոր Գվինեա կղզի։ 
Հետագայում ստացել է «Սկոբելև» (Скобелев) անվանումը։ Հիմնականում շահագործվել է որպես օվկիանոսագիտական ​​հետազոտա​​նավ։
Քարկոծում

Քարկոծում (լատ.՝ lapidatio - լապիդացիա), մահապատժի տեսակ, ծանոթ դեռևս հին հրեաների և հույների շրջանում։


== Նկարագրություն ==
Լիազորված մարմնի՝ դատարանի կամ թագավորի վճռից հետո հավաքվում էր քաղաքացիների ամբոխը, որը սպանում էր մեղավորին մեծ քարեր շպրտելու միջոցով։ Հրեական իրավունքում քարկոծման ենթարկում էին ընդամենը 18 տեսակի հանցանքների համար, որոնց համար Աստվածաշնչում անմիջապես նշված էր այդ պատժի տեսակը։ Այնուամենայնիվ, Թալմուդում քարկոծումը փոխարինվեց դատապարտյալին քարերի վրա գցելով։ Թալմուդի համաձայն, դատապարտյալին պետք է գցեին այնպիսի բարձրությունից, որպեսզի մահը միանգամից լինի, բայց մարմինը չայլանդակվի։
Քարկոծումը հետևյալ կերպ էր տեղի ունենում՝ դատապարտյալը թրմեցնող բույսերով խմիչք էր խմում, որպես ցավազրկող։ Դրանից հետո նրան հրում էին ժայռից ու եթե նա չէր մահանում դրանից, նրա վրա վերևից մեծ քար էին գլորում։
Իրանի քրեական օրեսգրքի 119 հոդվածի համաձայն՝ քարկոծման դեպքում քարերը չպետք է լինեին այքան մեծ, որ դատապարտյալը մահանար մեկ կամ մի քանի հարվածներից, ինչպես նաև ոչ այնքան փոքր, որ անհնարին լիներ դրանք անվանել քար։
Որպես կանոն, դատապարտյալին մինչև ծնկները թաղում էին հողի մեջ և ծածկում էին ծածկոցով։ Քարերը բռունցքից մեծ չպետք է լինեին, որպեսզի զոհը շատ արագ չմահանար։


== Արտաքին հղումներ ==
Վոտկուրզյա

Վոտկուրզյա (ռուս.՝ Воткурзя, բաշկիրերեն՝ Воткөрйә), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շքանշան

Շքանշան, պետական պատվավոր պարգև ծառայությունների համար։ Պատրաստվում է տարբեր նյութերից (հիմնականում՝ մետաղներից կամ համաձուլվածքներից), խաչի, հնգաթև կամ բազմաթև աստղի, շրջանակի և այլնի ձևերով։ Շքանշանները կրում են ժապավենով կամ շղթայով, բարձրագույն շքանշանները՝ որոշակի գույնի լայն ուսաժապավենով։ շքանշանը կարող է ունենալ մեկ կամ մի քանի աստիճան։ Որոշակի ավագություն է սահմանված պետության բոլոր շքանշանների միջև։ Շքանշանների մասին ստատուտով սահմանվում է շքանշանի հանձնման ծիսակատարություն կամ հանդիսություն։ Արևմտյան Եվրոպայում շքանշանի ծագումը կապվում է կաթոլիկական միջնադարյան օրդենների հետ (այստեղից էլ՝ օրդեն [լատինատառ ordo — շարք, կարգ] տերմինը եվրոպական լեզուներում)։ 
18-19-րդ դարերում շքանշանը կիրառվում էր գրեթե բոլոր երկրներում։ Առանձին դեպքերում շքանշան ստացողը ձեռք էր բերում ազնվականի տիտղոս կամ այլ արտոնություն։
Պատմական Հայաստանում, ինչպես ամենուրեք, ընդունված է եղել պարգևատրումը կալվածքներով, թանկարժեք իրերով ու մետաղադրամներով։
Նալչիկի քաղաքային օկրուգ

Նալչիկի քաղաքային օկրուգ (ռուս.՝ Городской округ Нальчик, կաբ.-չերք.՝ Налшык къалэ округ, կարաչ.-բալկ.՝ Нальчик шахар округ), մունիցիպալ կազմավորում Ռուսաստանի Դաշնության Կաբարդա-Բալկարական Հանրապետությունում։ Վարչական կենտրոնը Նալչիկ քաղաքն է։


== Բնակավայրեր ==
Քաղաքայի օկրուգի կազմում ընդգրկված է 5 բնակավայր․

վարչական կենտրոն — քաղաք Նալչիկ — 239 040 բնակիչ,
գյուղ Խասանյա — 10 829 բնակիչ,
գյուղ Կենժե — 9 669 բնակիչ,
գյուղ Բելայա Ռեչկա — 3 430 բնակիչ,
գյուղ Ադիյուխ — 1 902 բնակի։


== Բնակչություն ==
2016 թվականի տվյալներով օկրուգում բնակվում է 264 924 մարդ։

Ազգային կազմը2010 թվականի մարդահամարի արդյունքներով քաղաքային օկրուգում 266 033 բնակվողներից 264 904-ը նշել են իրենց ազգությունը․


== Ծանոթագրություններ ==


== Արտաքին հղումներ ==
Պաշտոնական կայք Archived 2011-08-22 at the Wayback Machine. (ռուս.)
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տատիշչևսկի շրջան

Տատիշչևսկի շրջան (ռուս.՝ Татищевский муниципальный район), մունիցիպալ շրջան Ռուսաստանի Դաշնության Սարատովի մարզում։
Ստեղծվել է 1928 թվականին։ Վարչական կենտրոնը՝ Տատիշչևո։


== Աշխարհագրություն ==
Շրջանի տարածքի մակերեսը կազմում է 2100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28402 մարդ։ Բնակչության խտությունը կազմում էր 13,52 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
842

842 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 842 թվականն է, 
IX դարի 42-րդ տարին։


== Դեպքեր ==


== Ծնունդներ ==


== Մահեր ==
Մ.թ.ա. 576


== Դեպքեր ==


== Ծնունդներ ==


== Մահեր ==
Ստարոսեմեյկինո (գյուղ, Կրասնոյարսկի շրջան)

Ստարոսեմեյկինո (ռուս.՝ Старосемейкино), գյուղ Ռուսաստանի Սամարայի մարզի Կրասնոյարսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաղաբերդ (այլ կիրառումներ)

Բաղաբերդ կարող է վերաբերել՝

Բաղաբերդ - բերդ պատմական Հայաստանի Սյունիք նահանգի Ձորք գավառում։
Բաղաբերդ (գավառ) - Ձորք գավառի անվանումներից։
Խաչատուր Չալխուշյան

Խաչատուր Քրիստափորի Չալխուշյան (1899, Նոր Նախիջևան, Ռոստովի շրջան, Դոնի զորքի մարզ, Ռուսական կայսրություն - օգոստոսի 30, 1980(1980-08-30), Մոսկվա, ԽՍՀՄ), ռուսաստանցի հայ ճարտարապետ։


== Կենսագրություն ==
Հայրը ՝ Քրիստափոր Քրիստափորի Չալխուշյանը սերել է աղքատացած ազնվական ընտանիքից։ Նա և նրա ավագ եղբայրը՝ Գրիգորը («Ռոստովի պատմություն» հայտնի աշխատության հեղինակ, 1883) ստացել են իրավաբանական կրթություն։
Խաչատուր Չալխուշյանը ծնվել է 1899 թվականին Նոր Նախիջևանում։ Ավարտել է Դոնի Ռոստովի Պետրովյան ռեալական դպրոցը։
Մրցույթով ընդունվել է Սանկտ Պետերբուրգի քաղաքացիական ինժեներների ինստիտուտը, բայց աղքատության պատճառով երեք տարի անց ստիպված է եղել թողնել ուսումը և ապրուստի համար գումար վաստակել։ Աշխատել է ակադեմիկոս Մարիան Պերետյատկովիչի, Լեոնտի Բենուայի և այլոց նախագծային բյուրոներում։
1937 թվականին մշակել է Դոնի Ռոստովի Կ. Մարքսի անվան գրադարանի նոր շենքի նախագիծը, որն այդպես էլ կյանքի չկոչվեց։
1938 թվականին ձերբակալվել է, 1939 թվականի մարտի 16-ին դատապարտվել Քրեական օրենսգրքի 58-1 "а", 9, 11 հոդվածներով։ Հետագայում գործը կարճվել է հանցանքի ապացույցներ չլինելու պատճառով և Չալխուշյանն ազատ է արձակվել։
Մահացել է 1980 թվականին, Մոսկվայում։


== Առավել հայտնի նախագծեր ==
Թիվ 2 հսկա տուն Պրոֆսոյուզնայա փողոցում (1920-ական թվականներ), Դոնի Ռոստով
«Ռոստով» հյուրանոց (Ի. Ե. Չերքեսյանի և Լ. Ֆ. Էբերգի հետ համատեղ, 1920-ական թվականներ), Դոնի Ռոստով
«Երիտասարդ մասնագետների» տուն (Յ. Ա. Ռեբայնի հետ համատեղ, 1936, Տագանրոգ, Ֆրունզեի փողոց, 43


== Ծանոթագրություններ ==
Հերբերտ Լոմ

Հերբերտ Լոմ (անգլ.՝ Herbert Lom, ծննդյան անունը՝ Հերբերտ Կարել Անջելո Կուխաչեվիչ զե Շլյուդեպրախերու (չեխ.՝ Herbert Karel Angelo Kuchačevič ze Schluderpacheru), սեպտեմբերի 11, 1917 թվական Պրահա - սեպտեմբերի 27, 2012 թվական, Լոնդոն), ծագումով չեխ բրիտանացի դերասան։ Աշխատել է կինոյում ավելի քան 60 տարի, սկզբում խաղացել է չարագործների դերեր, ապա՝ «ազատ մասնագիտության» տեր մարդկանց։ Առավել հայտնի է Բլեյք Էդվարդսի «Վարդագույն հովազ» ֆիլմի մասերում խաղացած Շարլ Դրեյֆուսի, Դեյվիդ Կրոնենբերգի «Մեռյալ գոտի» ֆիլմում դոկտոր Վեյզեկի և «Պառավին սպանողները» ֆիլմում ավազակ Լուիս Հարվիի դերերով։


== Կենսագրություն ==
Հերբերտ Լոմը ծնվել է 1917 թվականին սեպտեմբերի 11-ին Պրահայում Օլգայի (օրիորդական ազգանունը՝ Գոթլիբ) և Չարլզի ընտանիքում։ Հայրը եղել է սնանկացած կոմս։ Հերբերտի առաջին ֆիլմը «Žena pod křížem» («Խաչով կինը») էր, որից հետո նա սկսում է խաղալ երկրորդական դերեր չեխական ֆիլմերում։
1939 թվականին տեղափոխվում է Անգլիա, նկարահանվում 1940-ականների բազմաթիվ բրիտանական ֆիլմերում՝ խաղալով հիմնական բացասական կերպարներ, որոնց թվում նաև որոշ կատակերգականներ։ Մարմնավորել է Նապոլեոնին սև-սպիտակ «Երիտասարդ պարոն Փիթը» ֆիլմում, մի քանի տարի անց խաղացել է նույն դերը Քինգ Վիդորի «Պատերազմ և խաղաղություն» գունավոր ֆիլմում։ Մտադիր է եղել տեղափոխվել ԱՄՆ, բայց քաղաքական նկատառումներով նրան հրաժարվում են տրամադրել վիզա։ Լոմի հազվադեպ գլխավոր դերերից են երկվորյակների դերը «Երկակի ալիբի» ֆիլմում, թագավոր Սիամը «Թագավորն ու ես» ֆիլմում և հանցագործներից մեկը «Պառավին սպանողները» ֆիլմում։
1953 թվականին, Կանադայով շրջանցելով ճանապարհը, Լոմը վերջապես հասնում է Ամերիկա։ 1960-ականներին դերասանը խաղում է բազմատեսարան դերեր այնպիսի ֆիլմերում, ինչպիսիք են «Սպարտակ», «Էլ Սիդ», «Խորհրդավոր կղզին» և այլն։ Խաղացել է գլխավոր դերեր բազմաթիվ սակավաբյուջե սարսափ ֆիլմերում, որոնց թվում էին Hammer Film Productions կինոընկերության «Օպերայի ուրվականը» և գերմանական արտադրության մի քանի այլ նշանակալի ֆիլմեր՝ «Սատանայի կնիքը», «Կոմս Դրակուլա»։
Հերբերտի ամենահայտնի կերպարը դարձավ բազմաչարչար տեսուչ Շարլ Դրեյֆուսի դերը Բլեյք Էդվարդսի 7 ֆիլմերում՝ «Կրակոց մթության մեջ» (1964), «Վարդագույն հովազի վերադարձը» (1975), «Վարդագույն հովազը կրկին հարվածում է» (1976), «Վարդագույն հովազի վրեժը» (1978), «Վարդագույն հովազի հետքը» (1982), «Վարդագույն հովազի անեծքը» (1983), «Վարդագույն հովազի որդին» (1993)։ Բացի այս, նա խաղացել է Ագաթա Քրիստիի հայտնի «Տասը փոքրիկ սևամորթներ» վեպի 2 էկրանավորումներում՝ դոկտոր Արմսթրոնգին 1975 թվականի տարբերակում և գեներալ ՄակԱրթուրին 1989 թվականի տարբերակում։


== Ֆիլմագրություն ==


== Ծանոթագրություններ ==


== Արտաքին հղումներ ==
KinoExpert Archived 2012-05-05 at the Wayback Machine. (ռուս.)
Կինոյի բրիտանական ինստիտուտ (անգլ.)
IMDb (անգլ.)
Նեձիխի

Նեձիխի (վրաց.՝ ნეძიხი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Դուշեթից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 32 մարդ։


== Ծանոթագրություններ ==
Չժան Յու Սին

Չժան Յու Սի ( (Չինարեն) հունվարի 30, 1991(1991-01-30), Dunhua, Yanbian Korean Autonomous Prefecture, Գիրին, Չինաստան), չինացի դերասանուհի, առավել հայտնի է որպես Լին Սինգչենգ «Իմ փոքրիկ արքայադուստր» և Լի Շիայում՝ «Չեմ կարող գրկել քեզ» դրամաներում։


== Կարիերա ==
Չժան Յու Սին ծնվել է 1991 թվականի հունվարի 30-ին Չինաստանի Գիրին նահանգի Դունհուա քաղաքում։
Ավարտել է Պեկինի նորաձևության տեխնոլոգիայի ինստիտուտը։
2009 թվականին «Ruili Cover Girl» 7-րդ  մրցույթում հաղթելուց հետո ընդգրկվել է զվարճանքի արդյունաբերության ոլորտում և դարձել գովազդային մոդել : Ստաժավորման համար Չժան Յու Սին մեկնել է Տոկիո և մասնակցել նորաձևության իր առաջին ֆոտոսեսիաներից մեկին։
Իր դերասանուհու նորամուտը կայացել է 2013 թվականին «Tang Dynasty Man» ֆանտազիայի ժանրի պատմության դրամայում՝ առցանց վեպի էկրանավորում, որը պատմում է մեր ժամանակակից մի մարդու մասին, որը ընկել է Տանգ դինաստիայի օրոք։
2014 թվականին Չժան Յու Սին նկարահանվել է «Վագրի լեռան գրավումը» մարտաֆիլմում։
«Գարդենիան ծաղկում է» ռոմանտիկ կատակերգական-դրաման, որի դերակատարն է դերասանուհին, մեծ էկրան է բարձրցել է 2015 թվականին։ 2017 թվականին նկարահանվում է «Չեմ կարող գրկել քեզ» ֆանտազիայի ռոմանտիկ սերիալի երկու եթերաշրջանում, «Իմ սիրելի արքայազն» կատակերգական ռոմանտիկ դրամայում և «Մեռիր հիմա» ֆանտաստիկ արկածային սերիալում։
«Խնդրում եմ ինձ թևեր տուր» պատմական դրամայում դերասանուհին խաղացել է 2019 թվականին, որի սյուժեն Լին Ձյոիգե անունով մի աղջկա մասին է, որը պետք է ապացուցի, որ ինքը մեղավոր չէ ոստիկանապետ հոր մահվան մեջ։


== Ծանոթագրություններ ==


== Արտաքին հղումներ ==
Yuxi Zhang
Միշինո (գյուղ, Պոլյանովսկոե գյուղական բնակավայր)

Անվան այլ կիրառումների համար տե՛ս՝ ՄիշինոՄիշինո (ռուս.՝ Мишино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրեչ Զոգայ

Պրեչ Զոգայ (ալբ․՝ Preç Zogaj , դեկտեմբերի 5, 1957(1957-12-05), Լեժա, Ալբանիա), ալբանացի բանաստեղծ, գրող, լրագրող, ինչպես նաև պետական և հասարակական գործիչ։


== Կենսագրություն և կարիերա ==
Պրեչ Զոգայը ծնվել է 1957 թվականի դեկտեմբերի 5-ին ալբանական Լեժա քաղաքում։ Տիրանայի համալսարանում ուսանել է ալբաներեն և ալբանական գրականություն: Որպես լրագրող աշխատել է հրատարակչատանը։ Համագործակցել է «Drita», «Koha Jone», «Shekulli», «Republika», «Spekter և Nentori» ամսագրերի հետ։
1990 թվականին Պրեչը դառնում է ալբանական դեմոկրատական ընդդիմության ականավոր գործիչներից մեկը և ամենաակտիվ հակակումունիստական ելույթներ վարողը հընթացս 1990-ից 1991 թվականները։ Հենց այդ ժամանակ էլ Զոգայն ընտրվում է Ալբանիայի ժուռնալիստների ասոցացիայի նախագահ։
1991 թվականի հունիսիսն նա դարձավ Մշակույթի առաջին նախարարը, ով կոմունիստ չէր։ Մեկ տարի անց Սալի Բերիշայի հետ կոնֆլիկտ ունենալուց հետո լքում է նախարարի աթոռը և ընտրվում Դեմոկրատական ալյանս կուսակցության գլխավոր քարտուղար։
2000 թվականին որոշ ժամանակով Պրեչ Զոգայը դառնում է նախարար առանց մանդատի Իլիր Մետայի կառավարությունում։ Այսօր նա Ալբանիայի ազգային ժողովի երեսփոխան է։


== Ստեղծագործական կյանք ==
Պրեչ Զոգայի ստեղծագործությունները լույս աշխարհ ընծայվել սկսեցին 1991 թվականից։ Զոգան հեղինակ է բանաստեղծությունների ժողովածուների, չափածո արձակ ստեղծագործությունների։ 2015 թվականին հրատարակում է հիշողությունների գիրք՝ «Fillimet», որտեղ խոսվում է իր քաղաքական գործունեության պատմության մասին։
Բանաստեղծի գրվածքները թարգմանվել են ֆրանսերեն և իտալերեն։


== Ընտիր ստեղծագործություններ ==


== Պոեզիա ==
Qielli i gjithkujt, Tirana 1991.
Këmbësor në qiell, Tirana 1994.
Kalimi, Tirana 1999.
Pas Erës së Re, Tirana 2004.
Gjalle une pashe, Tirana 2008.
Ngjarje në tokë, Tirana 2011


== Արձակ ==
Shetitorja, Tirana 1990.
Pa histori, Tirana 1993.
Paradhoma e nje presidenti, Tirana 2001.
Kufiri, Tirana 2007


== Հիշեղությունների գիրք ==
Nga hiri, Tirana 2003.
Fillimet, Tirana 2015.


== Ծանոթագրություններ ==


== Գրականություն ==
Gazetare dhe publiciste shqiptare. Fjalor enciklopedik, red. Sejdin Cekani, Tirana 2005, ISBN 99943-678-5-4


== Արտաքին հղումներ ==
Преч Зогај(չաշխատող հղում)(մակեդ.)
Сайт, посвящённый албанской литературе Archived 2014-03-01 at the Wayback Machine.
ՖԻԲԱ Եվրոպա

ՖԻԲԱ Եվրոպա (անգլ.՝ FIBA Europe), Բասկետբոլի միջազգային ֆեդերացիայի (ՖԻԲԱ) տարածաշրջանային վերահսկող կազմակերպություն, որի կազմի մեջ է մտնում 51 ազգային ասոցիացիա։


== Արտաքին հղումներ ==
Պաշտոնական կայք
IPhone 13

iPhone 13 և iPhone 13 mini, Apple ընկերության սմարթֆոններ։ iPhone 13-ը հանդիսանում է 15-րդ սերունդի բազային մոդել․ այն ցուցադրվել է իր «փոքր եղբոր»՝ (նվազեցված տարբերակ) iPhone 13 mini-ի և «պրոֆեսիոնալ» մոդելների՝ iPhone 13 Pro-ի և iPhone 13 Pro Max-ի հետ 2021 թվականի սեպտեմբերի 14-ին։ Վաճառքի սկիզբը նախատեսված էր սեպտեմբերի 24-ին։ Նախնական պատվերի ամսաթիվը 2021 թվականի սեպտեմբերի 17-ն է։


== Ձևավորում ==
Սպասվում էր, որ iPhone 13-ի բազային մոդելը, ինչպես նաև iPhone 13 Pro մոդելը, բացի ավելի որակյալ տեսախցիկից, կստանային դիմային տեսախցիկների համակարգի համար նվազեցված կտրվածք ունեցող բարելավված էկրան։ Բացի այդ, մատնահետքի սկաներն (Touch ID) առաջին անգամ տեղադրվել է էկրանի տակ։ 
IPhone-ի բոլոր սմարթֆոնների էկրանները կպատրաստվեն OLED տեխնոլոգիայով, ընդ որում՝ iPhone 13 Pro և iPhone 13 Pro Max դիսփլեյները կաջակցեն 120 Հց թարմացման հաճախականությանը։ Նորույթները կառուցվել են Apple A15 միաբևեռ համակարգի հիման վրա, որն անցկացվում է TSMC ընկերության ուժերով՝ 5-նմ տեխնոլոգիական գործընթացի օգտագործմամբ, ստացել են 1 ՏԲ-ի կուտակիչ։ Հեռախոսը կարող է նաև մշտապես միացված ցուցադրման գործառույթ ստանալ։ Նման տեխնոլոգիան առաջին անգամ օգտագործվել է Apple Watch 5 սարքերում։


== Ծանոթագրություններ ==
Աստրեոս

Աստրեոս, Աստրևս, Աստրեուս, Աստրեա (հին հունարեն՝ Ἀστραῖος), աստղերի աստվածություն նաև համարվել է սեմինի Տիտան-Աստված։ Ոմանք կապել են նրան քամիների հետ, քանի որ նա հանդիսանում էր չորս քամիների աստվածների հայրը։
Հեսիոդոսի Թեոգոնիայում Աստրևսը Կրտսեր տիտաների շարքերում էր, Կրիոսի և Էվրիբեի որդին։ Սակայն, Հիգինիուսը գրել էր, որ նա անմիջապես դուրս է գալիս Տարտարոսից և Գեայից, և այսուհետ նա համարվում էր Գիգանտներից մեկը։
Համապատասխանաբար, լինելով սեմինի աստվածություն, Աստրեոսը ամուսնացել է Էոս՝ լուսաբացի աստվածուհու հետ։
Միասին՝ որպես մթնշաղի և արշալույսի աստվածություններ, մի շարք երեխաներ են ծնում, որոնք կապված էին այն երևույթների հետ, ինչը տեղի էր ունենում երկնքում մթնշաղի ընթացքում։
Նրանք շատ որդիներ ունեն, չորս Anemoi ("քամիներ").

և հինգ Astra Planeta ("մոլորած աստղեր", այսինքն, մոլորակները).
Phainon (Սատուրն / Երևակ), Phaethon (Յուպիտեր / Լուսնթագ), Pyroeis (Մարս / Հրատ), Eosphoros / Hesperos (Venus / Արուսյակ) և Stilbon (Mercury / Փայլածու)։
Նա նաև երբեմն կապված էր լինում Աեոլուսի հետ, Քամիների Պահապանի, քանի որ քամիները հաճախ առաջանում էին մթնշաղի ժամանակ։


== Ծանոթագրություններ ==


== Աղբյուրներ ==
Աստրեոս
Օրբեկ

Օրբեկ (ֆր.՝ Orbec), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 2384 մարդ, բնակչության խտությունը` 235.11 մարդ/կմ²: Բնակավայրը զբաղեցնում է 10.14 կմ² տարածք:


== Աշխարհագրություն ==
Գտնվում է Փարիզ քաղաքից 145 կմ արևմուտք, Կան քաղաքից` 60 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1294 աշխատունակ (15-64 տարեկան)  բնակիչ, որոնցից ակտիվ էին 910-ը, իսկ ոչ ակտիվները` 384: Ակտիվության ցուցանիշը կազմում է 70,3 %: 910 աշխատունակ մարդկանցից աշխատել է 742 անձ (407 տղամարդ և 335 կին): Գործազուրկ են եղել 168 անձ (60 տղամարդ և 108 կին): 384 անաշխատունակներից 92-ը եղել են աշակերտներ կամ ուսանողներ, 135-ը` թոշակառուներ, իսկ 157-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լոզովայա (քաղաք, Ուկրաինա)

Անվան այլ կիրառումների համար տե՛ս՝ ԼոզովայաԼոզովայա (ուկրաիներեն՝ Лозова), քաղաք Ուկրաինայի Խարկովի մարզի Լոզովայայի քաղաքային խորհուրդում։ Հիմնադրվել է 1869 թվականին։
Չճշտված տվյալներով Լոզովայա քաղաքում բնակվում էր 71 100 մարդ։ Բնակավայրը զբաղեցնում է 18,1 կմ² տարածք։ Բնակչության խտությունը կազմում էր 3570,55 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-08-11 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կրակովշչինա

Կրակովշչինա (ուկրաիներեն՝ Краківщина), գյուղ Ուկրաինայի Ժիտոմիրի մարզի Բրուսիլովի շրջանում։
2001 թվականի տվյալներով Կրակովշչինա գյուղում բնակվում էր 115 մարդ։ Բնակավայրը զբաղեցնում է 7,58 կմ² տարածք։ Բնակչության խտությունը կազմում էր 15,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(20278) Քուիլեյհանգ

(20278) Քուիլեյհանգ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20278) Քուիլեյհանգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պանովո (գյուղ, Կոլոմենսկի շրջան)

Անվան այլ կիրառումների համար տե՛ս՝ ՊանովոՊանովո (ռուս.՝ Паново), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 88 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (2011)

Ժողովածու (2011), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2011 թվի տակ։ Ձեռագիրը գրվել է 1684 թվականին Աստվածատուր Ղալաթացի գրիչի կողմից ենթադրաբար Կեսարիայում։ Գրված է թղթի վրա, որը ունի 15.5×10.3 չափս։ Ձեռագիրը կազմված է 242 թերթից։ Գրված է միասյուն, երկսյուն, նոտրգիրով։ Պահպանակը ունի 2 էջ, գրված է՝ թղթի վրա՝ տպագիր։ Կազմը` կաշեպատ տախտակ, աստառը՝ պահպանակի մաս։ Հիշատակարաններ՝ գրչի՝ 129բ, 225բ և այլուր։


== Բովանդակություն ==
Յակ Ղրիմեցւոյ Մեկնութիւն տոմարի, Յաղագս տոմարական մակացութեան։
Վասն վեցից սահմանաց իմաստասիրութեան։
Մովսիսի Գումարումն իրողութեանց Սահմանաց Դաւթի։
Խրատք։
Յաղագս շրջանաց։
Պարզաբանութիւնք բանից և վկայութիւնք։
Յորդորակ օրհնութեան։
Վարդանայ Առակք։
Որպիսութիւն սաղմոսին։
Մանունք։


== Ծանոթագրություններ ==
Բիչանակ (լեռ)

Անվան այլ կիրառումների համար տե՛ս՝ Բիչանակ (այլ կիրառումներ)Բիչանակ, Բիչանագ, Բիչանաղ, Բիչենակ, Բչնաղ, Բջնակ, Բջնաղ (ադրբ.՝ Biçənək), լեռ Զանգեզուրի լեռնաշղթայի կենտրոնական հատվածում, Նախիջևան և Սիսիան գետերի ակունքների շրջանում, Սիսիանի լեռնանցքի մոտ։ Նախկինում կոչվել է Բջնաղ կամ Բչանակ, որտեղից առաջացել են անվան մյուս տարբերակները։ Լեռան ստորոտին գտնվում է համանուն գյուղը։


== Ծանոթագրություններ ==
Նորվեգիայի կոմունաներ

Կոմունան (նորվ.՝ kommune, -er) Նորվեգիայի վարչական բաժանման երկրորդ մակարդակն է նահանգներից (ֆյուլկեներից) հետո։ Մինչև 2018 թվականի վերջը երկիրը բաժանված է եղել 422 կոմունաների։ Նորվեգիայի մայրաքաղաք Օսլոն նաև նահանգ է և նրա միակ կոմունան։
Կոմունաները պատասխանատվություն են կրում մի շարք հիմնական խնդիրների իրականացման համար, որոնցից են տարրական դպրոցները, մանկապարտեզները, շրջանների նախագծումն ու տեխնիկական ծառայությունները։
Կոմունաների թիվը հետզհետե նվազում է փոքր կոմունաների միավորման պատճառով։ 1930 թվականին Նորվեգիայի կոմունաների թիվը եղել է 747, 1957 թվականին՝ 744, 1967 թվականին՝ 454, 2017 թվականին՝ 426, և գոյություն ունեն այդ թվի կրճատման նախագծեր։
Կոմունաների մոտավորապես 40 %-ի անունը համընկնում է նրա կենտրոնի անվան հետ, իսկ մյուսների դեպքում մասնամբ կամ ամբողջովին տարբերվում է։


== Լեզվական ձևեր ==
Կոմունաները կարող են ընտրել նորվեգերենի երկու տարբերակներից մեկը՝ որպես պաշտոնական լեզու, կամ երկուսն էլ ընդունել որպես հավասարազոր լեզուներ (չեզոք դիրքարոշում)։ Ներկայում 160 կոմունաներ որպես պաշտոնական լեզու ընտրել են բուկմոլը, 114 կոմունաներ՝ նյունորսկը, իսկ 156 կոմունաներ չեզոք են մնացել լեզվի տարբերակի ընտրության հարցում։ Դրանցից բացի Նորվեգիայի ութ կոմունաներում որպես լրացուցիչ պաշտոնական լեզու ընդունված է սաամական լեզուներից մեկը։ Փորսանգեր կոմունայում ընդունված են երեք պաշտոնական լեզուներ՝ նորվեգերեն, հյուսիսսաամերեն և քվեներեն (ֆիններենի բարբառ)։


== Կոմունաների ցանկ ==


== Ծանոթագրություններ ==
Ժառանգություն (հեռուստասերիալ)

«Ժառանգություն» (անգլ.՝ Legacies), ամերիկյան հեռուստասերիալ, որը թողարկվել է 2018 թվականի հոկտեմբերի 25-ից The CW հեռուստաալիքով։ Այն համարվում է «Առաջնածինները» հեռուստասերիալի սփին-օֆֆը։ Հեռուստասերիալը ստեղծվել է Ջուլի Պլեքի (նաև ստեղծել է «Վամպիրի օրագրերը» և «Առաջնածինները» հեռուստասերիալները) կողմից։ Գլխավոր դերերում են Մեթյու Դևիսը և Դանիել Ռոուզ Ռասելը։


== Նախապատմություն ==
«Ժառանգություն» հեռուստասերիալը պատմում է Կլաուս Մայքլսոնի և Հեյլի Մարշալի դստեր՝ Հոուփ Մայքլսոնի մասին, ով «տրիբրիդ» է և նրա երակներով հոսում է հզոր վամպիրի, մարդագայլի և կախարդի արյուն։ «Առաջնածինները» հեռուստասերիալի դեպքերից 2 տարի անց Հոուփը և Զալցման զույգերը՝ Լիզին և Ջոզին հաճախում են Սալվատորների դպրոց։ Դպրոցը ընդունում է տարբեր էակների՝ վամպիրների, մարդագայլերի, կախարդների և այլն), որպեսզի նրանք կարողանան սովորեն կարողանալ կառավարել իրենց գերբնական կարողությունները։


== Դերասանական կազմ ==


=== Հիմնական ===
Դանիել Ռոուզ Ռասել՝ Հոուփ Մայքլսոն
Մեթյու Դևիս՝ Ալարիկ Զալցման
Քայլի Բրայանտ՝ Ջոզի Զալցման
Ջեննի Բոյդ՝ Լիզզի Զալցման
Արիա Շահգասեմի՝ Լենդոն
Քուինսի Ֆաուս՝ Էմ Ջի
Պեյտոն Ալեքս Սմիթ՝ Ռաֆայել


=== Երկրորդական ===
Կարեն Շենաս-Դևիդ՝ Էմմա Թիգ


== Արտադրություն ==


=== Զարգացուում ===
2017 թվականի օգոստոսին հայտարարվեց, որ թողարկվելու է «Առաջնածիններ» հեռուստասերիալի սփին֊օֆֆը, որը կենտրոնանալու է Կլաուս Մայքլսոնի և Հեյլի Մարշալի դստեր՝ Հոուփ Մայքլսոնի վրա։ 2018 թվականի հունվարին հայտարարվեց, որ հեռուստասերիալի առաջին էպիզոդը արդեն պատվիրված է։ Ջուլի Պլեքը գրում է առաջին էպիզոդի սցենարը և համարվում է հեռուստասերիալի ստեղծողը։ 2018 թվականի մարտին հայտարարվեց, որ ամբողջական էպիզոդի փոխարեն The CW հեռուստաալիքին ներկայացվելու 15 րոպե տևեղությամբ տեսանյութ։
2018 թվականի մայիսի 11-ին հայտարարվեց, որ հեռուստասերիալի անունը լինելու է «Ժառանգություն» և այն նախատեված է թողարկել 2018-19 եթերաշրջանի համար։ 2018 թվականի հունիսին հայտարարվեց, որ հեռուստասերիալը հեռարձակվելու է 2018 թվականի հոկտեմբերի 25-ից։


=== Քասթինգ ===
2018 թվականի մարտին հայտարարվեց, որ Մեթյու Դևիսը և Դանիել Ռոուզ Ռասելը կատարելու են Ալարիկ Զալցմանի և Հոուփ Մայքլսոնի դերերը։ Քուինսի Ֆաուսը, Ջեննի Բոյդը, Քայլի Բրայանթը և Արիա Շահգասեմին նույնպես նկարահանվելու են հեռուստասերիալում։ Շահգասեմին առաջին անգամ երևացել է «Առաջնածինները» հեռուստասերիալի հինգերորդ եթերաշրջանում՝ մարմնավորելով Հոուփի ընկեր Լենդոնին։ 2018 թվականի հուլիսին San Diego Comic-Con-ում հայտարարվել է, որ Փոլ Ուեսլին լինելու է էպիզոդներից մեկի ռեժիսորը, իսկ Զաք Ռերիգը նկարահանվելու է հեռուստասերիալում։ Հայտարարվել է նաև, որ Սթիվեն Ռ. Մակքուինը կատարելու է Ջերեմի Գիլբերտի դերը հեռուստասերիալի երրորդ էպիզոդում։


== Ծանոթագրություններ ==


== Արտաքին հղումներ ==
«Ժառանգություն (հեռուստասերիալ)»(անգլ.) ֆիլմը Internet Movie Database կայքում